**H O T Ă R Â R E**

**pentru modificarea Hotărârii Consiliului Județean nr. 213/2020 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură care sunt organizate şi funcţionează în subordinea Consiliului Judeţean Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 91 din 18.05.2021 pentru modificarea Hotărârii Consiliului Județean nr. 213/2020 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură care sunt organizate şi funcţionează în subordinea Consiliului Judeţean Cluj, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15.572/12.05.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 15.572/2021 şi Avizul cu nr. 15.572 din 27.05.2021 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa domnului Valentin Alexandru Jucan înregistrată la Consiliul Județean Cluj cu nr. 15.572/27.04.2021;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156, ale art. 215 - 216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit d) și alin. 5 lit. d) din Ordonanța de urgență a Guvernului nr. 57/2019 privind Codul Administrativ, cu modificările și completările ulterioare;
* art. 26 alin (2) lit. a) din Ordonanţa de urgenţă Guvernului nr. 189/2008 privind managementul instituţiilor de spectacole sau concerte, muzeelor şi colecţiilor publice, bibliotecilor şi al aşezămintelor culturale de drept public, aprobată prin Legea nr. 269/2009, cu modificările şi completările ulterioare;
* art. 19 alin. (1) din Ordonanţa Guvernului nr. 21/2007 privind instituţiile şi companiile de spectacole sau concerte, precum şi desfăşurarea activităţii de impresariat artistic, aprobată prin Legea nr. 353/2007, cu modificările şi completările ulterioare;
* art. 11 alin (2) din Anexa la Hotărârea Consiliului Județean Cluj nr. 42/2017 privind aprobarea Regulamentului de organizare și funcționare al Filarmonicii de Stat Transilvania;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Se constată încetarea contractului de mandat nr. 43151/16.12.2021 încheiat cu domnul Valentin Alexandru Jucan, în calitate de reprezentant al Judeţului Cluj în Consiliul administrativ al Filarmonicii de Stat Transilvania, prin renunțarea acestuia la mandat.

**Art. II.** Hotărârea Consiliului Judeţean Cluj nr. 213/2020 privind desemnarea reprezentanţilor Consiliului Judeţean Cluj în consiliile de administraţie/administrative ale instituţiilor de cultură care sunt organizate şi funcţionează în subordinea Consiliului Judeţean Cluj, se modifică după cum urmează:

1. Art. 2 se modifică șe are următorul conținut:

”**Art. 2**. Se desemnează în calitate de reprezentant al Consiliului Judeţean Cluj în Consiliul administrativ al Filarmonicii de Stat Transilvania doamna Rădoiu Leș Gabriela Angela.”

**Art. III.** (1) Persoana nominalizată la art. II încheie cu Consiliul Judeţean Cluj un contract de mandat, conform modelului-cadru prevăzut în **anexa**care face parte integrantă din prezenta hotărâre.

(2) Se împuterniceşte Preşedintele Consiliului Judeţean Cluj, domnul Alin Tişe, ca în numele şi pentru Consiliul Judeţean Cluj, să semneze contractul de mandat cu reprezentantul numit în consiliul administrativ al Filarmonicii de Stat Transilvania.

**Art. IV.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și persoana nominalizată la art. II.

**Art. V.** Prezenta hotărâre se comunică Direcţiei Generale Buget-Finanţe, Resurse Umane; Filarmonicii de Stat Transilvania; domnului Valentin Alexandru Jucan; persoanei nominalizate la art. II, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 91 din 27 mai 2021**

*Prezenta hotărâre a fost adoptată cu 27 de voturi “pentru”, fiind astfel respectate prevederile legale privind majoritatea de voturi necesară.*